**Ena** (jap. 恵那市, *Ena-shi*) on Japanin kaupunki Honshūn saarella Chūbun tai Tōkain alueella Gifun prefektuurissa. Se sijaitsee sisämaassa prefektuurin kaakkoisosassa Kisojoen varrella. Osa kaupungin alueesta kuuluu Mino-Mikawan ylänköön. Kaupunki rajautuu etelässä Aichin ja idässä Naganon prefektuuriin. Enassa on 49 564 asukasta (toukokuussa 2020) ja sen pinta-ala on 504,24 neliökilometriä.

Enan kaupunki perustettiin vuonna 1954 liittämällä yhteen kaksi maaseutukaupunkia, Ōi ja Osashima, sekä kuusi kyläkuntaa. Kaupungin keskusta sijaitsee Ōissa, joka kehittyi Edo-kaudella vilkkaana Nakasendō-tien postiasemana (*shukuba*). Vuonna 2004 kaupunki laajeni huomattavasti, kun siihen yhdistettiin Akechin, Iwamuran, Kamiyahagin ja Yamaokan maaseutukaupungit sekä Kushiharan kyläkunta. Niistä Iwamura, joka sijaitsee nykyisen Enan eteläosassa, oli Edo-kaudella linnanaluskaupunki ja Iwamuran daimiokunnan keskus. Perinteisesti tärkeitä elinkeinoja alueella ovat riisin terassiviljely, vihannesten viljely, maidon tuotanto ja metsätalous. Eräs tunnettu paikallinen tuote on pelloilla viljelty *kanten* eli agar. Toisen maailmansodan jälkeen kaupunkiin on sijoittunut elektroniikka- ja hienomekaanista teollisuutta sekä soitinten ja pahvin tuotantoa.

Enan rakennettuun kulttuuriperintöön kuuluvat Iwamuran kaupunginosan suojeltu, historiallinen kaupunkimiljöö, alun perin Kamakura-kaudella rakennetun Iwamuran linnan rauniot ja Takenami-jinjan šintolainen pyhäkkö, joka on valittu yhdeksi Japanin tärkeän kulttuuriomaisuuden kohteista. Suosittu luonnonnähtävyys on Kisojokeen rakennetun Ōin padon myötä muodostunut Enan rotko. Enaa palvelevat JR Tōkain Chūō-päälinja ja Akechi-rautatien Akechi-linja.

Kuvia
-----

* Takenami-jinjaTakenami-jinja
* Enan keskusta vuoden 1976 ilmakuvassaEnan keskusta vuoden 1976 ilmakuvassa
* Fudōn vesiputous Tapparan rotkossaFudōn vesiputous Tapparan rotkossa
* Iwamuran linnanrauniotIwamuran linnanrauniot
* Enan rautatieasemaEnan rautatieasema

Lähteet
-------

1. 1 2  人口、位置、地勢、アクセス 恵那市役所. Viitattu 15.05.2020.
2. 1 2  恵那市人口・世帯表（住民基本台帳）令和2年5月1日現在 恵那市役所. Viitattu 15.05.2020.
3. 1 2  恵那市の市章・木・花 恵那市役所. Viitattu 15.05.2020.
4. 1 2 3  ブリタニカ国際大百科事典 小項目事典: 恵那市 Kotobank. Viitattu 15.05.2020.
5. 1 2 3  日本大百科全書: 恵那（市） Kotobank. Viitattu 15.05.2020.
6. ↑  恵那市の概要 恵那市役所. Viitattu 15.05.2020.

Aiheesta muualla
----------------

* Kuvia tai muita tiedostoja aiheesta **Ena** Wikimedia Commonsissa

* Kaupungin internetsivut (japaniksi)

  


|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| * n
* k
* m
Gifun prefektuuri |
| --- |
|  |
| Kaupungit | 
* Ena
* Gero
* Gifu (pääkaupunki)
* Gujō
* Hashima
* Hida
* Kaizu
* Kakamigahara
* Kani
* Mino
* Mino-Kamo
* Mizuho
* Mizunami
* Motosu
* Nakatsugawa
* Ōgaki
* Seki
* Tajimi
* Takayama
* Toki
* Yamagata

 |  |
|  |
| Kunnatpiirikunnittain | **Anpachin piirikunta** (Anpachi · Gōdo · Wanouchi) · **Fuwan piirikunta** (Sekigahara · Tarui) · **Hashiman piirikunta** (Ginan · Kasamatsu) · **Ibin piirikunta** (Ibigawa · Ikeda · Ōno) · **Kamon piirikunta** (Hichisō · Higashi-Shirakawa · Kawabe · Sakahogi · Shirakawa · Tomika · Yaotsu) · **Kanin piirikunta** (Mitake) · **Motosun piirikunta** (Kitagata) · **Ōnon piirikunta** (Shirakawa) · **Yōrōn piirikunta** (Yōrō) |

 |